Борисов подслушва президента - 168 Часа
Борисов подслушва президента
Скандал в парламента се заформи между групата на БСП и шефката на парламента Цвета Караянчева. Причината - недопуснала на парламентарен контрол въпрос на червения депутат Антон Кутев към премиера Бойко Борисов за това дали е знаел, че е подлушван разговорът между президента Румен Радев и шефът на ВВС ген. Цанко Стойков.
Държавна агенция “Национална сигурност” е на подчинение на Борисов и той трябва да отговори.
Този човек подслуша президента, каза Кутев от трибуната.
В отговор шефката на парламента Цвета Караянчева му обясни, че функции по контрол на агенцията не могат да се вменят на министър-председателя, тъй като той се осъществява от парламентарна комисия.
Решението за недопускане на въпроса е на председателския съвет, допълни тя.
Ако може да ни дадете списък по темите и ресорите, по които г-н Борисов е компетентен да отговаря, за да знаем какви въпроси да му задаваме. За мен това просто е един страхлив премиер, настоя пък соцдепутатът Георги Свиленски.